Komission asetus (ETY) N:o 1201/93, annettu 17 päivänä toukokuuta 1993, ostohintoihin sovellettavista mukautuskertoimista hedelmä- ja vihannesalalla annetun asetuksen (ETY) N:o 3587/86 liitteiden IV ja V muuttamisesta persikoiden ja nektariinien osalta



Virallinen lehti nro L 122 , 18/05/1993 s. 0029 - 0029

Suomenk. erityispainos Alue 3 Nide 49 s. 0211

Ruotsink. erityispainos Alue 3 Nide 49 s. 0211



KOMISSION ASETUS (ETY) N:o 1201/93, annettu 17 päivänä toukokuuta 1993, ostohintoihin sovellettavista mukautuskertoimista hedelmä- ja vihannesalalla annetun asetuksen (ETY) N:o 3587/86 liitteiden IV ja V muuttamisesta persikoiden ja nektariinien osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 () sellaisena kuin se on viimeksi muutettuna asetuksella (ETY) N:o 638/93 (), ja erityisesti sen 16 artiklan 4 kohdan, sekä katsoo, että komission asetuksen (ETY) N:o 3587/86 (), sellaisena kuin se on viimeksi muutettuna asetuksella (ETY) N:o 3463/92 (), liitteissä IV ja V vahvistetaan sellaisten persikoiden ja nektariinien ostohintoihin sovellettavat mukautuskertoimet, joilla on erilaisia kaupallisia ominaisuuksia kuin perushinnan vahvistamiseen käytetyillä tuotteilla, persikoiden ja nektariinien laatuvaatimusten vahvistamisesta 12 päivänä joulukuuta 1990 annetussa komission asetuksessa 3596/90 (), sellaisena kuin se on viimeksi muutettuna asetuksella (ETY) N:o 1169/93 (), sallitaan persikoiden ja nektariinien esillepano vain laatikoissa, komission asetuksen (ETY) N:o 1805/78 (), sellaisena kuin se on viimeksi muutettuna asetuksella 1200/93 (), 1 artiklan nojalla persikoita ja nektariineja saadaan vetää markkinoilta, kun tuotteet eivät täytä pakkaamista ja kauppakunnostusta koskevia laatuvaatimuksia; tällaisessa tapauksessa hinnat, joilla tuotteet vedetään markkinoilta, lasketaan soveltamalla erityisiä mukautuskertoimia, persikat ja nektariinit viedään mittaus- ja pakkaamisasemille ja varastoidaan luokituksen ja mittauksen jälkeen enintään 250 nettokilogramman laatikoihin ennen lopullista pakkaamista; on aiheellista vahvistaa mukautuskerroin tätä esillepanomuotoa varten sekä muuttaa liitteitä IV ja V vastaavasti, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3587/86 liitteiden IV ja V d alakohdan "pakkaamistapa" teksti seuraavasti: "d) pakkaamistapa: P kerroksittain pakattuna 1,00 vain sovellettaessa asetuksen (ETY) N:o 1035/72 15 artiklan 1 kohdan toista kappaletta (asetus (ETY) N:o 1005/78): P muuten kuin kerroksittain pakattuna 0,90 P enintään 250 nettokilon laatikoissa 0,65" 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä toukokuuta 1993. Komission puolesta René STEICHEN Komission jäsen ()()()()()()()() () EYVL N:o L 118, 20.5.1972, s. 1 () EYVL N:o L 69, 20.3.1993, s. 7 () EYVL N:o L 334, 27.11.1986, s. 1 () EYVL N:o L 350, 1.12.1992, s. 66 () EYVL N:o L 350, 14.12.1990, s. 38 () EYVL N:o L 118, 14.5.1993, s. 22 () EYVL N:o L 205, 29.7.1978, s. 64 () EYVL N:o L 122, 18.5.1993, s. 28